ועדת החוקה, חוק ומשפט, כנסת 17, פרוטוקול מספר 356, 2007-11-26 11:00

חברי הוועדה: גדעון סער דוד רותם קולט אביטל אחמד טיבי שי חרמש מיכאל נודלמן משה שרוני נסים זאב יצחק לוי זאב אלקין ג'מאל זחאלקה מוזמנים: אביטל בגין- עו"ד, מחלקת ייעוץ וחקיקה (פלילי), משרד המשפטים יואל הדר- עו"ד, יועץ משפטי, המשרד לביטחון פנים

רשמת פרלמנטרית: הצעת חוק לתיקון פקודת סדר הדין הפלילי (מעצר וחיפוש) (מס' 13)

מנחם בן-ששון: לבקשתם של חברי הכנסת סער ורותם אני עוסק ברביזיה.

מנחם בן-ששון: בהגדרת עבירה היינו בעד עבירה מסוג פשע ועוון.

מנחם בן-ששון: חברי הכנסת סער ורותם מבקשים שזאת תהיה עבירה מסוג פשע ולא עוון.

מנחם בן-ששון: מי בעד הרביזיה, ירים את ידו?

מנחם בן-ששון: ה צ ב ע ה בעד – 6 נגד – 9 הרביזיה לא התקבלה.

גדעון סער: אפשר לרשום הסתייגות?

מנחם בן-ששון: לא.

גדעון סער: איך זה?

מנחם בן-ששון: אני רציתי לעשות את זה, אבל הסבירו לי בייעוץ המשפטי שלא.

גדעון סער: מעולם לא היה כדבר הזה.

מנחם בן-ששון: אדוני, יש תקנון כנסת.

אייל זנדברג: בנקודה המסוימת הזאת הנושא לא עלה להצבעה בוועדה באמירה מפורשת של מי שביקש את ההסתייגות.

אייל זנדברג: כך הובן ונאמר לפרוטוקול.

אייל זנדברג: חברי הכנסת שביקשו את הנושא חזרו מהם מהבקשה.

אייל זנדברג: כיוון שכך הנושא לא הוצבע.

אייל זנדברג: אם הנושא היה נדון היה אפשר להגיש הסתייגות.

אייל זנדברג: ההצבעה נסתיימה לגבי החוק בכללותו.

אייל זנדברג: כדי לפתוח הצבעה על החוק בכללותו צריך לקיים רביזיה.

אייל זנדברג: זה המצב העובדתי כפי שאנחנו הבנו אותו.

מנחם בן-ששון: האם אין דרך להעלות הסתייגות גם בלי רביזיה?

מנחם בן-ששון: האם אני כיושב-ראש ועדה רשאי להעלות אפשרות לתת לחבר כנסת להסתייג בדיון?

אייל זנדברג: כללי המשחק משחקים יום אחד לטובת א', יום אחר לטובת ב'.

אייל זנדברג: מנסים להקפיד עליהם.

אייל זנדברג: הצעת חוק נדונה ועולים רעיונות שונים.

אייל זנדברג: אם ההצעה נדחית על ידי הוועדה, קרי היא לא נכנסת לנוסח שעולה למליאה, אז אותו רעיון יכול לעלות כהסתייגות.

אייל זנדברג: זה מה שקורה.

אייל זנדברג: זה קרה לגבי כל מיני הקשרים.

אייל זנדברג: בנקודה המסוימת הזאת היו 2 חברי כנסת שביקשו את הרעיון של הגבלת העבירות לפשע.

אייל זנדברג: במועד ההצבעות נאמר על ידי אחד מהם..

גדעון סער: זה לא היה בשמי.

דוד רותם: חבר הכנסת ריבלין לא אמר את זה בשמי.

אייל זנדברג: לאחר שהוועדה מצביעה בנקודה מסוימת וההצעה של חבר הכנסת לא מתקבלת הנוסח לא מופיע כנוסח של הוועדה, הוא יכול לעלות כהסתייגות.

אייל זנדברג: זאת המשמעות של הסתייגות.

אייל זנדברג: לאחר שהוועדה מצביעה ומאשרת את הצעת החוק לקריאה שנייה ושלישית הדיון בוועדה מסתיים.

אייל זנדברג: כדי לפתוח מחדש את הקפסולה הזאת שנקראת הצעת חוק צריך רביזיה.

אייל זנדברג: במקרה הזה נדמה לי שהמחלוקת היא בשאלה מה היה המקור של החזרה של חברי הכנסת שביקשו את ההסתייגות.

אייל זנדברג: מבחינה תקנונית אין פה מחטף או חריגה מהכללים הרגילים של הסתייגות ורביזיה.

מנחם בן-ששון: אין לי שום דרך כיושב-ראש ועדה לאפשר הסתייגות של חבר כנסת.

אייל זנדברג: הוועדה צריכה להחליט על זה בדרך של דיון מחדש.

יצחק לוי: אני הצבעתי נגד הרביזיה מתוך הבנה שאם אפשר יהיה להגיש הסתייגות היא תינתן.

יצחק לוי: אם לא, אני חוזר בי מהצבעתי.

יצחק לוי: אני מבקש לעשות רביזיה.

יצחק לוי: אני בהסכמה מבקש שנצביע בעד הרביזיה לצורך הסתייגויות.

יצחק לוי: בואו נאפשר את התהליך הזה.

יצחק לוי: לא נחזור לדיון.

יצחק לוי: אף אחד לא יבקש דיון.

יצחק לוי: אנחנו כרגע נפתח רביזיה לצורך הסתייגויות.

יצחק לוי: אני אצביע בעד הרוויזיה.

מנחם בן-ששון: האם אפשר לנסח את זה מדוקדק יותר ולהגיד שאנחנו עוסקים ברביזיה לצורך הסתייגות על הגדרת פשע?

יצחק לוי: אין לי בעיה שתהיינה 5 הסתייגויות, 7 הסתייגויות.

יצחק לוי: אני לא הייתי רוצה שייפתח דיון מחדש.

יצחק לוי: אני תומך בחוק איך שהוא.

יצחק לוי: אני חשבתי שתינתן אפשרות להגיש הסתייגות.

איתן כבל: אני רוצה להצטרף לעמדתו של חבר הכנסת לוי.

מנחם בן-ששון: אנחנו עושים רביזיה לצורך הסתייגויות.

מנחם בן-ששון: הייתי רוצה לדעת מה הן ההסתייגויות.

דוד רותם: בואו נקבע שאנחנו מצביעים בעד הרביזיה ויש 24 שעות לכל אחד להגיש את ההסתייגויות שלו בכתב.

אייל זנדברג: הסתייגות זה לא עניין טכני.

אייל זנדברג: חברי הוועדה יעלו את הרעיונות.

אייל זנדברג: יש אפשרות שרעיון שעולה יהיה חלק מהנוסח של החוק.

אייל זנדברג: הוועדה תחליט.

אייל זנדברג: אם זה נושא שהוועדה כבר דנה בו, אז זה יכול להיות מצורף כהסתייגות ואין קושי.

יצחק לוי: אנחנו מדברים פה על הסכמה שאין דיון שוב על החוק.

אייל זנדברג: הוועדה צריכה להצביע כדי לא לקבל את ההסתייגויות.

יצחק לוי: בהצבעה הזאת כלולות 2 הצבעות.

יצחק לוי: הצבעה אחת היא על הרביזיה, והצבעה שנייה שאומרת שכל ההצעות שמוצעות תוך 24 שעות נדחות.

אפרת רוזן: יצטרכו להצביע על כל הצעה.

אייל זנדברג: הוועדה לא יכולה להחליט עניינית לגבי נושאים רציניים שחברי כנסת מעלים.

אייל זנדברג: הוועדה מחליטה לקיים את ההליכים הטכניים בהסכמה של חברי הוועדה.

אייל זנדברג: תהיה הצבעה על הרביזיה.

אייל זנדברג: תהיה הבנה על הנושאים שעולים לדיון.

אייל זנדברג: הוועדה לא תקבל את הנושאים האלה והם ייכנסו כהסתייגות.

אייל זנדברג: אפשר לכבד את תהלך החקיקה על בסיס הסכמה ג'נטלמנית.

מנחם בן-ששון: זה לא יהיה 24 שעות, אלא עד מחר ב9 בבוקר.

אייל זנדברג: אפשר להגיע לתוצאה הזאת בלי לחרוג מכללי התקנון.

אייל זנדברג: אני מבקש שהוועדה תצביע פעם אחת על רביזיה, מתוך הבנה שזה מוגבל לנושאים מסוימים.

אייל זנדברג: מחר יוגשו הרעיונות שהם עדיין לא בגדר הסתייגויות.

אייל זנדברג: יצביעו על כל אחד ואחד מהם.

אייל זנדברג: הנושאים שלא יתקבלו ולא ייכנסו לנוסח החוק יוגשו כהסתייגות מהותית.

מנחם בן-ששון: מי בעד הרביזיה, ירים את ידו?

מנחם בן-ששון: ה צ ב ע ה בעד – פה אחד הרביזיה אושרה